Elfogták az éjszakai ámokfotót – fotók, videó
Néhány órán belül több bűncselekményt is elkövetett a kecskeméti férfi, akit gyorsan el is kaptak.
Egy kecskeméti autómosó tulajdonosa hétfőn jelentette, hogy előző éjszaka valaki a mosó pénzváltó berendezését eltulajdonította.

A közeli térfigyelő és biztonsági kamerák felvételei alapján kiderült, hogy az automatába egy teherautó hajtott, a sofőr magához vette a pénzkazettát és elhajtott.

A rendőrök eljutottak a tulajdonoshoz, aki elmondta, hogy járművét egyik alkalmazottja – a cég 27 éves biztonsági őre – éjjel engedély nélkül elvitte, és azóta nem került elő. Közben kiderült, hogy a bűncselekménnyel gyanúsítható férfi egy benzinkúton a teherautót megtankolta, majd fizetés nélkül távozott.

A kecskeméti rendőrök végül fél napon belül Lajosmizsén fogták el a férfit, a jármű pedig Méntelek külterületén, egy elhagyatott részen került elő. J. Norbertet jármű önkényes elvétele és lopás megalapozott gyanúja miatt kihallgatták, majd őrizetbe vételét követően előterjesztést tettek letartóztatásának indítványozására.

Fotók: police.hu
kecskemét